Marin Carić
<s>Marin Carić (Hvar, 25. kolovoza 1947. – 3. prosinca 2000.), hrvatski redatelj i pisac.</s>

<s>Marin Carić rođen je 1947. u Hvaru.</s><s>Gimnaziju je završio u Šibeniku, a Filozofski fakultet i Akademiju dramskih umjetnosti u Zagrebu.</s><s>Vodio je Dramu Hrvatskog narodnog kazališta u Splitu, a do 1992. bio je umjetnički direktor kazališta Marin Držić u Dubrovniku.</s><s>Od 1992. do 1998. radio je kao pomoćnik ravnatelja zagrebačkog kazališta Komedije, gdje je do svoje smrti bio umjetnički savjetnik.</s><s>Na Akademiji dramskih umjetnosti bio je docent na odjelu režije.</s><s>Kao redatelj radio je i u osječkom, riječkom i pulskom kazalištu te u hvarskom Pučkom kazalištu.</s>

<s>Carić je, među ostalim, režirao Prikazanje života svetog Lovrinca Mučenika (Hvar, 1970.), Robinju (Split, 1975.), Juditu i Dunda Maroja (Splitsko ljeto, 1985.) i Prozerpinu ugrabljenu (dubrovačko Kazalište Marin Držić, 1989.) U Zagrebu, u kazalištu Kerempuhu, režirao je predstavu Cinco i Marinko te niz predstava u Komediji, čiji je bio stalni član.</s><s>Među ostalim, režirao je Shakespeareovu Komediju zabuna, Brešanove Velike manevre u tijesnim ulicama, Brechtovu i Weillovu Operu za tri groša i Džubranov Isus, sin čovječji.</s><s>Režirao je i lutkarske predstave na Dubrovačkim ljetnim igrama, na Festivalu djeteta u Šibeniku, te u Zadru, Splitu i drugdje.</s>

<s>Carić je napisao knjigu Otok (1977).</s>

<s>Vanjske veze 
 
 http://proleksis.lzmk.hr/52623/ 
 http://leksikon.muzej-marindrzic.eu/caric-marin/
 http://www.enciklopedija.hr/natuknica.aspx?id=10793
 https://mojtv.hr/film/14600/covjek-koji-je-zivio-kazaliste--marin-caric.aspx
 http://radio.hrt.hr/ep/marin-caric-otok/245895/
 http://www.ljevak.hr/knjige/knjiga-8229
 https://net.hr/danas/umro-kazalisni-redatelj-marin-caric/ 
 https://webcache.googleusercontent.com/search?q=cache:RQ3zXWgavMEJ:https://hrcak.srce.hr/file/122261+&cd=15&hl=hr&ct=clnk&gl=hr</s>

<s>Hrvatski teatarski režiseri
Hrvatski pisci
Biografije, Hvar (grad)</s>

